หลังจากขลิบและตัดเส้น 2 สลึง ปลายอวัยวะเพศเป็นแผลทำให้รูปัสวะ ดูเล็กๆ หรือ บวมจากแผลอยากทราบว่าจะหายเป็นปกติมั้ยครับ หลังจากออกจากห้องขลิบก็ปัสวะปกติ แต่ผ่านไปวันนึงก็ปัสวะยาก เจ็บเหมือนรูมันเล็กลง หลังจากปัสวะเสร็จมันก็มีเลือดซิบๆ น่ะคับ แล้วตรงปลายมันมีแผลถลอกตรงปลายด้วยอะคับ
สวัสดีค่ะ การขลิบอวัยวะเพศชายเป็นการผ่าตัดเล็ก ใช้เพียงยาชาเฉพาะที่ หลังทำสามารถกลับบ้านได้และปิดแผลไว้แค่ประมาณ 1 สัปดาห์ ก็สามารถตัดไหมและโดนน้ำได้ แผลมักจะสมานกันได้เร็วถ้าไม่มีการติดเชื้อแทรกซ้อนโดยอาการบวมตึงบริเวณแผลจนทำให้รูปัสสาวะดูเล็กลงนั้น เกิดได้ในช่วงต้นที่แผลยังบวมอยู่ แต่เมื่อผ่านไป 1-2 สัปดาห์อาการควรจะดีขึ้นเรื่อยๆ อาการบวมควรจะลดลง ไม่มีเลือดไหลออกมาเพิ่มให้สังเกตอาการ ถ้ายังปวด บวม แดง ร้อน ตึงเจ็บมาก ปัสสาวะแล้วขัดอยู่ตลอด เวลาผ่านไปไม่ดีขึ้น ควรกลับไปพบแพทย์ที่ดูแลเพื่อตรวจเพิ่มเติม เบื้องต้น ทำความสะอาดบริเวณอวัยวะเพศรอบๆให้ดี งดกิจกรรมทางเพศทุกชนิดไปก่อน